- Hindi News
- National
- 95 हजार छह सौ 84 उपभोक्ताओं के लिए लगभग 48 ऊर्जा मित्र नियुक्त किए जाएंगे
95 हजार छह सौ 84 उपभोक्ताओं के लिए लगभग 48 ऊर्जा मित्र नियुक्त किए जाएंगे
आरएपीडीआरपीयोजना के तहत अब बिजली बिल की वसूली ऊर्जा मित्रों के हवाले होगी। इस काम में 95 हजार छह सौ 84 उपभोक्ताओं के लिए लगभग 48 ऊर्जा मित्र नियुक्त किए जाएंगे। इसके लिए उपभोक्ताओं के सर्वे की जिम्मेवारी निजी एजेंसी से कराई जा रही है। सर्वे का काम पूरा होते ही विभिन्न क्षेत्रों में ऊर्जा मित्रों को बहाल करने का काम चालू कर दिया जाएगा। अप्रैल महीने से बिजली बिल की वसूली का काम ऊर्जा मित्र के हवाले कर दी जाएगी। इस प्रक्रिया के तहत तुरंत बिजली बिल देकर उपभोक्ता से समय पर बिल लिया जा सकेगा।
वर्तमान में मीटर का रीडिंग लेने वाले कर्मी बहुत से लोगों के घर तक पहुंचते ही नहीं है और उनके विपत्र में गलत बिल भरकर दे देते हैं। इसकी वजह से उपभोक्ताओं को अधिक बिल भेजने की शिकायतें आने लगी। जिसे देखते हुए झारखंड राज्य विद्युत वितरण निगम ने यह निर्णय लिया है।
यह होगा फायदा
आरएपीडीआरपीयोजना के तहत अब विद्युत प्रमंडल चास के प्रत्येक क्षेत्र में ऊर्जा मित्र होंगे। प्रत्येक दो हजार उपभोक्ताओं पर एक ऊर्जा मित्र बहाल किए जाएंगे। उनका काम उपभोक्ताओं को समय पर बिजली बिल के विपत्र देकर समय पर बिल वसूलना होगा। इसके लिए ऊर्जा मित्र को उपभोक्ता के मीटर का फोटो रीडिंग के साथ लेना होगा। रीडिंग के अनुरूप तुरंत बिल काटकर हाथों हाथ उपभोक्ता से राशि वसूलेंगे। जिस ऊर्जा मित्र को तैनात किया जाएगा वह उसी मुहल्ले का होगा, ताकि उसे वहां के उपभोक्ताओं के बारे में जानकारी रहे।
उपभोक्ताओं को मिलेगा फायदा
^अभीमीटर रीडर जो गलत बिल भरकर दे देते हैं। इस पर तो रोक लगेगी ही। साथ ही साथ उपभोक्ताओं को अब हाथों हाथ बिजली का बिल जमा करने में भी कोई परेशानी नहीं होगी।” ओमकुमार मेहता, ईई , बोकारो
ऊर्जा मित्र करेंगे बिजली बिल की वसूली
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva